Бакетаев Алмаз Кушбекович

Бакетаев Алмаз Кушбекович (20 январь 1971-жыл; Талас, Кыргыз ССР, СССР) — кыргызстандык мамлекеттик ишмер. Кыргызстандын каржы министри, Бишкектин мурдагы вице-мэри.

 Өмүр баяны 
1971-жылдын 20-январында Талас шаарында төрөлгөн. 

1993-жылы — Кыргыз техникалык университетинин «Маалыматты иштеп чыгуунун автоматташтырылган системалары» факультетин, 1997-жылы Кыргыз мамлекеттик улуттук университетинин «Финансы жана кредит» факультетин бүтүрүп, экономист адистигине ээ болгон. 

1993—1994-жылдары — «Талас» НППКнин  менеджер-программисти.

1994—1995-жылдары — Талас шаардык салык милиция башкармалыгынын инспектор-программисти, Талас шаардык  Мамлекеттик салык кызматынын инспектору;
1995—1996-жылдары — «Сomsan» Түрк компаниясынын өкүлчүлүгүнүн  башкы менеджери.

1996—1997-жылдары — Бишкек шаардык Свердлов району боюнча Мамлекеттик салык кызматынын  инспектору.

1997—2000-жылдары — Кыргыз Республикасынын Финансы министрлигинин. Ички аудит  башкармалыгынын жетектөөчү адиси.

2000—2002-жылдары — Кыргыз Республикасынын Финансы министрлигинин  Ички аудит кызматынын башкы адиси.

2002—2005-жылдары — Кыргыз Республикасынын Финансы министрлигинин Борбордук казыналыгында сектор башчы.

2005-жылы — Чүй райондук казына бөлүмүндө башчы.

2005—2010-жылдары — Бишкек шаардык казына бөлүмүндө башчы.

2010-жылы — Бишкек шаардык Ленин райондук мамлекеттик администрациясынын башчысынын орун басары.

2010—2012-жылдары — Кыргыз Республикасынын Финансы министрлигинин Бюджеттик саясатты ишке ашыруу боюнча башкы башкармалыгынын начальнигинин орун басары.

2012—2013-жылдары — Кыргыз Республикасынын Финансы министрлигинин Экономикалык тармактарды пландаштыруу башкармалыгынын начальниги.

2013—2023-жылдары — Кыргыз Республикасынын Финансы министрлигинин статс-катчысынын милдетин аткаруучусу.

2013—2018-жылдары — Кыргыз Республикасынын Финансы министринин орун басары – Борбордук казыналыктын директору.

2018—2021-жылдары — Бишкек шаарынын мэриясында вице-мэри. 

2021-жылы — Кыргыз Республикасынын Экономика жана финансы министринин биринчи орун басары.

2021-жылдын 13-октябрынан тартып Кыргыз Республикасынын Финансы министри.

 Булактар 

Категория:Кыргыз Республикасынын Өкмөтү